Diari Oficial de la Generalitat Valenciana


Sumari del DOGV 1322, del 11-06-1990 (1990/817800)

RESOLUCIÓ de 22 de maig de 1990, de la Secretaria General de la Conselleria de Sanitat i Consum, per la qual és delegat en el Director del Servei Valencià de Salut l'exercici de determinades competències regulades per l'Ordre de la Conselleria d'Economia i Hisenda de 27 d'abril de 1990.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1322

Data del DOGV
:   11-06-1990

Secció del DOGV
:   ALTRES DISPOSICIONS

Número del document
:   1990/817800


Data del document
:   22-05-1990

Organisme emissor
:   Conselleria de Sanitat i Consum

Tipus de document
:   Resolució

Resolució de 22 de maig de 1990, de la Secretaria General de la Conselleria de Sanitat i Consum, per la qual es deleguen en el Director del Servei Valencià de Salut l'exercici de determinades competències regulades per l'Ordre de la Conselleria d'Economia i Hisenda de 27 d'abril de 1990.  
L'Ordre de 27 d'abril de 1990, de la Conselleria d'Economia i Hisenda sobre normes provisionals per al pagament de determinades retribucions de personal regula el procediment per atendre, pel sistema de pagaments de Caixa Fixa, els acomptes retributius que tant l'article 29.1 de l?Estatut dels Treballadors com l'article 30.2 del Conveni Col·lectiu sobre les condicions de treball del Personal Laboral de la Generalitat Valenciana, subscrit el 26 d'abril de 1988, regulen i, igualment que aquells casos que ho demanen quan es produesquen retards en la incorporació en nòmina.  
L'esmentada ordre autoritza el Secretari General de cada Conselleria a la disposició, sota la seua responsabilitat, dels corresponents acomptes retributius que faran efectius les habilitacions del programa respectiu.  
Per tal com la referida normativa és d'aplicació a determinat personal del Servei Valencià de Salut, com a organisme autònom adscrit a la Conselleria de Sanitat i Consum, cal que, per aplicació del principi d'eficàcia, es delegue l?exercici de les competències esmentades en el Director del Servei Valencià de Salut, pel que fa a l'específic camp d'aplicació en el dit organisme.  
En atenció d'aquests motius i a l'empara del que disposa l'article 68 de la Llei 5/83, de 30 de desembre, de Govern Valencià,  
RESOLC  
Primer  
Delegar en el Director del Servei València de Salut l'exercici de les competències a que fan referència els articles segon i tercer de l'Ordre de 27 d'abril de 1990 de la Conselleria d'Economia i Hisenda, en els termes i amb les limitacions que estableix la dita ordre, en l'estricte març del personal afectat i dependent o adscrit a l'esmentat organisme.  
Segon  
La delegació de l'exercici de les dites competències que es disposa en aquesta resolució s'entén sense perjudici de la facultat de l'òrgan delegant per advocar el coneixement i la resolució de tots els assumptes que estime oportuns, i en podran, així mateix, revocar la delegació en qualsevol moment, segons que estableix l'article 68.5 de la Llei de la Generalitat Valenciana 5/1983, de Govern Valencià.  
Tercer  
En les resolucions i actes que s'adopten en virtut del que preveu aquesta disposició ' es farà constar expressament que es dicten fent ús de les facultats delegades, i aquestes actuacions posaran fi a la via administrativa en els mateixos casos i termes que corresponen a l'actuació de l?òrgan delegant, el qual serà el competent per a resoldre els recursos de reposició i les reclamacions prèvies a la via jurisdiccional laboral formulades contra els actes dictats en virtut de les delegacions contingudes en aquesta Resolució.  
DISPOSICIO FINAL:  
Aquesta resolució entrarà en vigor l?endemà de la seua publicació al Diari Oficial de la Generalitat Valenciana.  
València, 22 de maig de 1990. - El Secretari General de la Conselleria de Sanitat i Consum: José Luis Vera Llorens.